
Republika Hrvatska

Općinski sud u Virovitici

Stalna služba u Slatini

Trg sv. Josipa 12, 33520 Slatina

	Poslovni broj: Z-8212/2026-4


R E P U B L I K A   H R V A T S K A 

R J E Š E N J E
Općinski sud u Virovitici, Stalna služba u Slatini, Zemljišnoknjižni odjel Orahovica, po sucu Luki Božičeviću, u zemljišnoknjižnom predmetu predlagatelja Republike Hrvatske, OIB: 52634238587, za Ministarstvo poljoprivrede, šumarstva i ribarstva, koju zastupa Općinsko državno odvjetništvo u Virovitici, Građansko-upravni odjel, protiv protustranaka Jovanović Steve, Beograd, Jovanović Ilije, Osijek, Borjanić Pere, Beli Manastir, Stanisavljević Milke, Kućanci, Poznanović Vesne, OIB: 42548966073, Srbija, Batajnica, Nikole Demonje 29C, Milanović Sanje, OIB: 83402940469, Bosna i Hercegovina, Bratunac, Križevačka 36, radi provođenja pojedinačnog ispravnog postupka, 1. listopada 2026., 
r i j e š i o   j e:
 
Otvara se pojedinačni ispravni postupak u zemljišnoknjižnom ulošku broj 563 k.o. Gornja Pištana na nekretnini koja se sastoji od kč.br. 297 s 1921 m2 i kč.br. 521 s 4924 m2 te se:
-zabilježuje otvaranje pojedinačnog ispravnog postupka,

-zabilježuje prijava za upis predlagatelja Republike Hrvatske, OIB: 52634238587.

OGLAS

Objavljuje se provođenje pojedinačnog ispravnog postupka u ovom predmetu u kojem Republika Hrvatska, OIB: 52634238587, zahtijeva uknjižbu prava vlasništva

-na nekretnini koja se sastoji od kč.br. 297 s 1921 m2 i kč.br. 521 s 4924 m2 u zk.ul.br. 563 k.o. Gornja Pištana
-pa se pozivaju svi koji se protive ispravku na predloženi način, kao i oni koji polažu bilo kakva prava na predmetnoj nekretnini, da svoj prigovor, odnosno prijavu, podnesu zemljišnoknjižnom sudu u roku koji počinje teći 5. listopada 2026., a završava 5. studenog 2026., jer će se nakon toga postupak provesti i okončati na temelju činjenica utvrđenih u postupku,


-s tim da ako u ostavljenom roku ne budu zaprimljene prijave i prigovori, a stanje spisa i zemljišne knjige upućuje na opravdanost prijedloga, odluka o prijavi za upis predlagatelja može se donijeti i bez održavanja rasprave.

U Slatini 1. listopada 2026.
 Sudac

Luka Božičević
POUKA O PRAVNOM LIJEKU: 
Protiv ovog rješenja nije dopuštena posebna žalba. Osobe koje za to imaju pravni interes, svoja prava mogu ostvarivati u ispravnom postupku podnošenjem prijave ili prigovora u roku otvorenom za ispravak, odnosno u parnici pred sudom ili u postupku pred drugim nadležnim tijelom, nakon pojedinačni ispravni postupak bude zaključen.  
DOSTAVITI:

1. ODO u Virovitici, na broj IP-DO-656/2026
2. eOglasna ploča suda.

